# data[].attributes.body
Sekolah yang menjadi tempat penempatan sementara mangsa banjir juga turut terpaksa ditutup. Akibatnya proses pendidikan murid-murid terganggu dan menghadapi masalah. Murid-murid dan pelajar tidak dapat ke sekolah dan proses pembelajaran terbantut di tengah-tengah. Keadaan boleh menjadi lebih buruk disebabkan banjir kilat yang membabitkan masa depan generasi kecil kita

# data[].attributes.body
Banjir kilat yang berlaku akan menyebabkan takungan najis keluar bersama-sama limpahan air. Najis ini bertaburan di merata-rata tempat sehingga mengakibatkan pelbagai jenis penyakit kepada manusia seperti taun dan malaria.

Banjir juga boleh mengakibatkan kehilangan nyawa terutamanya di kawasan yang rendah dan berhampiran dengan sungai kerana ramai kanak-kanak dan orang tua lemas dibawa arus air

# data[].attributes.body
Banjir yang besar boleh menenggelamkan rumah kediaman serta menghayutkan dan merosakkan barang-barang lain seperti barang-barang elektrik, kereta dan sebagainya. Ini membawa kerugian besar kepada penduduk kerana banjir kilat yang berlaku sangat besar dan mangsa banjir tidak mampu untuk menyelamatkan harta benda mereka

# data[].attributes.body
Air banjir yang bertakung terlalu lama di kawasan pertanian boleh menyebabkan tanaman-tanaman sedia ada mati. Antara tanaman yang mudah mati adalah getah, pisang, kelapa sawit dan juga padi. Kemusnahan tanam-tanaman ini akan merugikan para petani.